3. ลักษณะการประกอบธุรกิจ

1.  ประวัติความเป็นมา

บริษัท อิออน ธนสินทรัพย์ (ไทยแลนด์) จำกัด (มหาชน) จดทะเบียนก่อตั้งเป็นบริษัทจำกัด เมื่อวันที่
18 กันยายน 2535 โดยบริษัท อิออน เครดิต เซอร์วิส จำกัด ภายใต้ชื่อ บริษัท
ไทยเครดิตเซอร์วิส จำกัด ด้วยทุนจดทะเบียนเริ่มแรก 1 ล้านบาท โดยมีทุนที่เรียกชำระแล้ว
250,000 บาท ต่อมาในเดือนธันวาคม 2535 บริษัทฯ
ได้เริ่มประกอบธุรกิจสินเชื่อเช่าซื้อโดยการร่วมทำธุรกิจกับห้างสรรพสินค้าญี่ปุ่นที่เปิดให้บริการในประเทศไทย
และได้ทำการเปลี่ยนชื่อเป็นบริษัท สยามเอ็นซีเอส จำกัด และเพิ่มทุนจดทะเบียนเป็น 10 ล้านบาท
โดยมีทุนที่เรียกชำระแล้ว 5 ล้านบาท หลังจากนั้นในเดือนตุลาคม 2537 บริษัทฯ ได้เปลี่ยนชื่อเป็น
บริษัท อิออน ธนสินทรัพย์ (ไทยแลนด์) จำกัด

บริษัท อิออน เครดิต เซอร์วิส จำกัด ประเทศญี่ปุ่น (“อิออน เครดิต เซอร์วิส”)
ผู้ถือหุ้นรายใหญ่ของบริษัทฯ ได้เริ่มก่อตั้งขึ้นครั้งแรกในประเทศญี่ปุ่น
โดยประกอบธุรกิจให้บริการทางด้านการเงินต่างๆ รวมถึงบริการบัตรเครดิต บริการสินเชื่อเช่าซื้อ
บริการสินเชื่อส่วนบุคคล และบริการอื่นๆ จากความสำเร็จในการดำเนินธุรกิจในประเทศญี่ปุ่น
และเป็นบริษัทจดทะเบียนในตลาดหุ้นโตเกียว อิออน เครดิต เซอร์วิส
จึงเริ่มขยายธุรกิจไปยังประเทศต่างๆ ในภูมิภาคเอเชีย ได้แก่ ฮ่องกง ไทย มาเลเซีย ไต้หวัน จีน
(เซินเจิ้น) อินโดนีเซีย เวียดนาม และฟิลิปปินส์ ตามลำดับ และในปี 2552 ได้เริ่มทำการศึกษา
และสำรวจตลาดสินเชื่อรายย่อยในประเทศกัมพูชา โดยการเปิดสำนักงานตัวแทนในกรุงพนมเปญ
ทั้งนี้
การดำเนินธุรกิจทางด้านการเงินในแต่ละภูมิภาคจะมุ่งเน้นการให้บริการทางการเงินแก่ประชากรในภูมิภาคนั้นๆ
ซึ่งการดำเนินธุรกิจดังกล่าวไม่มีผลประโยชน์ทับซ้อนกันแต่อย่างใด

การเปลี่ยนแปลงและพัฒนาการที่สำคัญในช่วงระยะเวลา 3 ปีที่ผ่านมาของบริษัทฯ

ภายหลังจากที่บริษัทฯ ได้ทำการจดทะเบียนแปรสภาพเป็นบริษัทมหาชนจำกัด
และเปลี่ยนแปลงมูลค่าที่ตราไว้จากเดิมหุ้นละ 10 บาท เป็นหุ้นละ 5 บาท
รวมทั้งเพิ่มทุนจดทะเบียนจากเดิม 200 ล้านบาท เป็น 250 ล้านบาท
โดยการออกหุ้นสามัญใหม่จำนวน 10 ล้านหุ้น
เพื่อเสนอขายให้แก่ประชาชนทั่วไปและพนักงานของบริษัทฯ จำนวน 9,800,000 หุ้น และ
200,000 หุ้น และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
ในเดือนธันวาคม 2544 ตามลำดับ

+---+--------+--------------------------------------------------------+
| 2 | ก      | บริษัท เอ็น ซี เอส โคซาน จำกัด ผู้ถือหุ้นของบริษัทฯ                |
| 5 | ุมภาพันธ์ | ได้จำหน่ายหุ้นทั้งหมดที่ถืออยู่ร้อยละ 7.52 ให้แก่ บริษัท อิออน เครดิต    |
| 5 |        | เซอร์วิส จำกัด ซึ่งเป็นการเปลี่ยนแปลงสัดส่วนภายในกลุ่มอิออน เครดิต   |
| 0 |        | เซอร์วิส เท่านั้น                                           |
|   |        |                                                        |
|   |        | บริษัทฯ ได้จัดตั้ง บริษัท อีเทอนอล 4 นิติบุคคลเฉพาะกิจ จำกัด         |
|   |        | ภ                                                      |
|   |        | ายใต้กฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ |
|   |        | พ.ศ. 2540 และบริษัทฯได้เข้าถือหุ้นเป็นสัดส่วนร้อยละ 26            |
+---+--------+--------------------------------------------------------+
|   | เมษายน | มูลนิธิอิออนประเทศไทยได้ก่อตั้งขึ้นเนื่องในวาระครบรอบปีที่ 15         |
|   |        | ของการก่อตั้งบริษัทฯ โดยมีวัตถุประสงค์ที่จะช่วยเหลือ พัฒนาสังคม       |
|   |        | และอนุรักษ์สิ่งแวดล้อมให้ดีขึ้น ทั้งนี้ มูลนิธิอิออน ประเทศไทย           |
|   |        | ได้รับการสนับสนุนหลักจากบริษัทฯ                               |
|   |        | และบริษัทในกลุ่มอิออ                                        |
|   |        | นอย่างต่อเนื่องในการประกอบกิจกรรมการกุศลตามวัตถุประสงค์ของมูลนิธิฯ |
+---+--------+--------------------------------------------------------+
|   |        | บริษัทฯ ได้รับรางวัล Best Bond Awards 2006 ในเรื่อง Most      |
|   |        | Creative Issue ที่จัดโดยสมาคมตลาดตราสารหนี้ไทย              |
|   |        | ซึ่งเป็นรางวัลสำหรับหุ้นกู้ที่มีความโดดเด่นในความคิดริเริ่มสร้างสรรค์     |
|   |        | ทั้งในเรื่องคุณลักษณะและความพิเศษเฉพาะ                        |
|   |        | ตัวของตราสารเป็นที่ยอมรับของนักลงทุนและประสบความสำเร็จในการขาย |
|   |        | โดยมอบให้แก่หุ้นกู้ของบริษัทฯ ที่ออกโดย บริษัท อีเทอนอล 3           |
|   |        | นิติบุคคลเฉพาะกิจ จำกัด                                     |
+---+--------+--------------------------------------------------------+
|   | มิถุนายน | บริษัทฯ ได้ขายลูกหนี้บัตรเครดิต จำนวน 3,038.02 ล้านบาท ให้แก่     |
|   |        | บริษัท อีเทอนอล 4 นิติบุคคล เฉพาะกิจ จำกัด                     |
|   |        | ในโครงการแปลงสินทรัพย์เป็นหลักทรัพย์ของบริษัทฯ และบริษัท อีเทอนอล  |
|   |        | 4 นิติบุคคลเฉพาะกิจ                                        |
|   |        | จำกัดได้แต่งตั้งให้บริษัทฯเป็นผู้ให้บริการจัดเก็บหนี้ดังกล่าว และออกหุ้นกู้ 3 |
|   |        | ชุด ที่ออกภายใต้โครงการดังกล่าว ซึ่งได้รับการจัดอันดับที่ “AAA” (Tha) |
|   |        | สำหรับหุ้นกู้ชุด เอ-1 และ เอ-2 ครบกำหนดปี 2553 และ 2555       |
|   |        | การจัดอันดับ “AA” (Tha) สำหรับหุ้นกู้ชุด บี ครบกำหนดปี 2555       |
|   |        | จากบริษัท ฟิทช์ เรทติ้งส์ (ประเทศไทย) จำกัด ตามลำดับ            |
+---+--------+--------------------------------------------------------+
|   | สิงหาคม | บริษัทฯ ได้ย้ายที่ตั้งสำนักงานใหญ่จาก 159 อาคารเสริมมิตร ทาวเวอร์   |
|   |        | ชั้น 1-2 ถนนอโศก (สุขุมวิท 21) แขวงคลองเตยเหนือ เขตวัฒนา      |
|   |        | กรุงเทพฯ 10110 เป็นที่ 388 อาคารเอ็กเชน ทาวเวอร์ ชั้น 27       |
|   |        | ถนนสุขุมวิท แขวงคลองเตย เขตคลองเตย กรุงเทพฯ 10110          |
+---+--------+--------------------------------------------------------+
|   | กันยายน | บริษัทฯ ได้ร่วมลงทุนร้อยละ 5.18 ใน PT. AEON Credit Service   |
|   |        | Indonesia ซึ่งเป็นบริษัทที่ให้บริการสินเชื่อรายย่อยในประเทศอินโดนีเซีย |
|   |        |                                                        |
|   |        | ที่ประชุมคณะกรรมการบริษัทครั้งที่ 4/2550                        |
|   |        | ได้มีมติให้บริษัทจำหน่ายสิทธิเรียกร้องลูกหนี้ในวงเงินไม่เกิน 3,500      |
|   |        | ล้านบาท                                                 |
|   |        | เพื่อใช้ในการระดมทุนผ่านโครงการแปลงสินทรัพย์เป็นหลักทรัพย์ของบริษัทฯ |
+---+--------+--------------------------------------------------------+
|   | ธันวาคม | บริษัทฯ ได้รับการจัดอันดับ BBB+ (tha) จากบริษัทฟิทช์ เรตติ้ง        |
|   |        | (ประเทศไทย) จำกัด                                       |
|   |        |                                                        |
|   |        | หุ้นของบริษัทอิออน เครดิต เซอร์วิส (M) ประเทศมาเลเซีย           |
|   |        | ได้เข้าจดทะเบียนในตลาดหลักทรัพย์มาเลเซีย                      |
+---+--------+--------------------------------------------------------+
| 2 | มกราคม | ที่ประชุมคณะกรรมการบริษัท ครั้งที่ 1/2551 มีมติให้จัดตั้งบริษัท เอซีเอส  |
| 5 |        | เทรดดิ้ง เวียดนาม จำกัด (จัดตั้งภายในปี 2551)                  |
| 5 |        | เพื่อขยายการดำเนินธุรกิจขายสินค้าโดยการผ่อนชำระ                |
| 1 |        | ในประเทศเวียดนาม โดยบริษัทฯ ได้ร่วมลงทุนในสัดส่วนร้อยละ 20      |
+---+--------+--------------------------------------------------------+
|   | ก      | บริษัทฯ ได้รับการรับรองมาตรฐาน ISO/IEC 27001:2005           |
|   | ุมภาพันธ์ | ซึ่งเป็นมาตรฐานสากล                                       |
|   |        | ด้านการบริหารจัดการความมั่นคงปลอดภัยของข้อมูลจากบริษัท บูโร       |
|   |        | เวอริทัส เซอทิฟิเคชั่น (ประเทศไทย) จำกัด                      |
|   |        | โดยเป็นบริษัทผ                                            |
|   |        | ู้ให้บริการด้านการเงินแห่งแรกของประเทศไทยที่ได้รับการรับรองมาตรฐาน |
|   |        | ISO 27001 ทั่วทั้งองค์กร                                    |
|   |        | โดยมาตรฐานดังกล่าวเป็นที่รู้จักในฐานะกรอบการทำงานที่ระบุถึงข้อกำหนด |
|   |        | ในการบริหารจัดการความมั่นคงปลอดภัยของทรัพย์สินด้านข้อมูล ดังนั้น     |
|   |        | มาตรฐาน ISO/IEC 27001:2005                             |
|   |        | จึงเปรียบเสมือนการรับประกันว่าบริษัทฯ                          |
|   |        | ได้ปก                                                   |
|   |        | ป้องคุ้มครองข้อมูลด้วยวิธีการที่ดีที่สุดเฉกเช่นเดียวกับองค์กรชั้นนำระดับโลก |
|   |        | และให้ความสำคัญกับการบริหารจัดการร                          |
|   |        | ะบบรักษาความมั่นคงปลอดภัยของข้อมูลให้มีประสิทธิภาพเป็นอันดับแรกเสมอ |
|   |        |                                                        |
|   |        | บริษัทฯ ได้รับการจัดอันดับเครดิต A- ในส่วนของ Foreign Currency  |
|   |        | Long-Term Senior Debts จากสถาบันจัดอันดับเครดิตในประเทศญี่ปุ่น  |
|   |        | Japan Credit Rating Agency, Ltd (JCR)                  |
+---+--------+--------------------------------------------------------+
|   | พ      | บริษัทฯ ได้ร่วมลงทุนร้อยละ 10 ในบริษัท AEON Credit Technology  |
|   | ฤษภาคม | Systems (Philippines) Inc.                             |
|   |        | เพื่อเพิ่มประสิทธิภาพการดำเนินงานของระบบสารสนเทศ              |
|   |        | โดยการรวมศูนย์การปฏิบัติงานระบบสารสนเทศของกลุ่มอิออน เครดิต     |
|   |        | เซอร์วิส ซึ่งบริษัทดังกล่าวจัดตั้งในประเทศฟิลิปปินส์                  |
+---+--------+--------------------------------------------------------+
|   | สิงหาคม | บริษัทฯ ได้ออกและเสนอขายหุ้นกู้ชนิดระบุชื่อผู้ถือ ไม่ด้อยสิทธิ           |
|   |        | ไม่มีหลักประกัน และมีผู้แทนผู้ถือหุ้นกู้ จำนวน 2 พันล้านบาท (2 ชุด ชุดละ |
|   |        | 1 พันล้านบาท) อายุ 2 ปีค้ำประกันโดยธนาคารแห่งหนึ่งในประเทศญี่ปุ่น   |
|   |        | และ 4                                                  |
|   |        | ปีค้ำประกันโดยธนาคา                                       |
|   |        | รแห่งหนึ่งในประเทศญี่ปุ่นและธนาคารเพื่อความร่วมมือระหว่างประเทศญี่ปุ่น |
|   |        | โดยได้รับการจัดอันดับความน่าเชื่อถือ “AAA” จากบริษัท ฟิทช์ เรทติ้งส์   |
|   |        | (ประเทศไทย) จำกัด                                       |
+---+--------+--------------------------------------------------------+
|   | ธันวาคม | บริษัทฯ                                                  |
|   |        | ได้ออ                                                   |
|   |        | กและเสนอขายหุ้นกู้ชนิดไม่ด้อยสิทธิและไม่มีหลักประกันในสกุลเงินเยนมูลค่า |
|   |        | 1,500 ล้านเยน (ประมาณ 583,658,000 บาท อัตราแลกเปลี่ยน ณ    |
|   |        | วันที่ 4 ธันวาคม 2551) อายุ 3 ปี                             |
|   |        | โดยเสนอขายให้แก่ธนาคารแห่งหนึ่งในประเทศญี่ปุ่น                  |
|   |        | และหุ้นกู้ดังกล่าวค้ำประกันโดยธนาคารแห่งเดียวกัน                  |
+---+--------+--------------------------------------------------------+
| 2 | ก      | บริษัทฯ ได้รับการจัดอันดับ BBB+ (tha) จากบริษัทฟิทช์ เรตติ้ง        |
| 5 | ุมภาพันธ์ | (ประเทศไทย) จำกัด                                       |
| 5 |        |                                                        |
| 2 |        | บริษัทฯ ได้รับการรับรองมาตรฐาน ISO9001:2008                 |
|   |        | อันเป็นมาตรฐานสากลของระบบบริหารงานคุณภาพ จากบริษัท บูโร       |
|   |        | เวอริทัส เซอทิฟิเคชั่น (ประเทศไทย) จำกัด ซึ่งการรับรองดังกล่าว     |
|   |        | เปรียบเสมือนการรับประกันว่า บริษัทฯ                           |
|   |        | จะสามารถให้การบริการที่สอดคล้องต่อควา                        |
|   |        | มต้องการและความคาดหวังของลูกค้าได้อย่างมีประสิทธิภาพและประสิทธิผล |
|   |        | รวมทั้งสอดคล้องกับข้อกำหนดทางกฏหมายที่เกี่ยวข้อง                 |
+---+--------+--------------------------------------------------------+
|   | ก      | บริษัทฯ                                                  |
|   | รกฎาคม | ได้รับมอ                                                 |
|   |        | บใบอนุญาตให้ประกอบธุรกิจเป็นผู้ให้บริการการชำระเงินทางอิเล็กทรอนิกส์ |
|   |        | ประเภทบัญชี ค (3) การให้บริการชำระเงินทางอิเล็กทรอนิกส์         |
|   |        | ผ่านอุปกรณ์อย่างหนึ่งอย่างใดหรือผ่านทางเครือข่าย และ ประเภทบัญชี ค  |
|   |        | (5) การให้บริการรับชำระเงินแทน                             |
|   |        | จากกระทรวงเทคโนโลยีสารสนเทศและการสื่อสาร                  |
|   |        | ตามพระราช                                              |
|   |        | กฤษฎีกาว่าด้วยการควบคุมดูแลธุรกิจบริการการชำระเงินทางอิเล็กทรอนิกส์ |
|   |        | พ.ศ. 2551                                              |
|   |        |                                                        |
|   |        | บริษัท เอซีเอส แคปปิตอล คอร์ปอเรชั่น จำกัด ผู้ถือหุ้นใหญ่ของบริษัทฯ    |
|   |        | ได้เริ่มทำการศึกษา                                         |
|   |        | และสำรวจตลาดสินเชื่อรายย่อยในประเทศกัมพูชาเพื่อเพิ่มโอกาสทางธุรกิจ |
|   |        | ด้วยการเปิดสำนักงานตัวแทนที่เมืองพนมเปญ ประเทศกัมพูชา           |
+---+--------+--------------------------------------------------------+
|   | ธันวาคม | ที่ประชุมคณะกรรมการบริษัทครั้งที่ 5/2552                        |
|   |        | มีมติอนุมัติเงินลงทุนเพิ่มเติมในบริษัท เอซีเอส เทรดดิ้ง เวียดนาม จำกัด  |
|   |        | จำนวน 8,000 ล้านเวียดนามด่อง หรือประมาณ 16 ล้านบาท          |
|   |        | เพื่อรักษาสัดส่วนการถือครองหุ้นที่ร้อยละ 20 โดยเงินเพิ่มทุนส่วนนี้       |
|   |        | (ชำระภายในไตรมาสแรกของปี 2553)                          |
|   |        | จะนำไปใช้เป็นเงินทุนหม                                     |
|   |        | ุนเวียนเพื่อรองรับการเติบโตของธุรกิจสินเชื่อรายย่อยในประเทศเวียดนาม |
+---+--------+--------------------------------------------------------+
| 2 | มกราคม | บริษัทฯ ได้รับการรับรองมาตรฐาน ISO14001 : 2004              |
| 5 |        | อันเป็นมาตรฐานสากลของระบบบริหารจัดการสิ่งแวดล้อม จากบริษัท บูโร  |
| 5 |        | เวอริทัส เซอทิฟิเคชั่น (ประเทศไทย) จำกัด                      |
| 3 |        | เพื่อสร้างความมั่นใจในการบริการ                              |
|   |        | และสามารถตอบสนองความต้องการของลูกค้า                      |
|   |        | โ                                                      |
|   |        | ดยคำนึงถึงผลกระทบต่อสิ่งแวดล้อมที่เกิดขึ้นจากการดำเนินธุรกิจของบริษัทฯ |
|   |        |                                                        |
|   |        | บริษัทฯ ได้จัดทำระบบบริหารจัดการด้านสิ่งแวดล้อมขึ้น                |
|   |        | โด                                                     |
|   |        | ยให้สอดคล้องกับข้อกำหนดของมาตรฐานระบบบริหารจัดการด้านสิ่งแวดล้อม |
|   |        | (ISO 14001)                                            |
|   |        | และกฎหมายที่เกี่ยวข้องเพื่อให้มีการนำไปปฏิบัติและปรับปรุงอย่างต่อเนื่อง  |
+---+--------+--------------------------------------------------------+

ณ วันที่ 20 กุมภาพันธ์ 2553 บริษัทฯ มีสาขารวมทั้งสิ้นจำนวน 80 แห่ง
แบ่งเป็นสาขาในเขตกรุงเทพฯ จำนวน 28 แห่ง และสาขาในต่างจังหวัดจำนวน 52 แห่ง
ซึ่งสามารถให้บริการครอบคลุมพื้นที่ทั่วประเทศ (ดูรายละเอียดใน 5.
ทรัพย์สินที่ใช้ในการประกอบธุรกิจ)

นอกจากนี้ บริษัทฯ ยังมีจุดให้บริการสินเชื่อกว่า 300 จุด
และมีเครื่องอนุมัติวงเงินสินเชื่ออัตโนมัติผ่านบัตร (Electronic Data Capture: EDC) กว่า
1,000 เครื่อง ตามห้างสรรพสินค้า และร้านค้าชั้นนำต่างๆ
เพื่ออำนวยความสะดวกให้แก่ลูกค้าของบริษัทฯ พร้อมด้วยเครื่องเบิกและชำระเงินสดอัตโนมัติจำนวน
320 เครื่อง ติดตั้งในเขตกรุงเทพฯ และต่างจังหวัด

2.  ภาพรวมการประกอบธุรกิจของบริษัทฯ

บริษัทฯ ประกอบธุรกิจหลักในการให้บริการสินเชื่อรายย่อย (Retail Finance) แก่ลูกค้า
อันประกอบด้วย สินเชื่อเช่าซื้อ สินเชื่อบัตรเครดิต และสินเชื่อส่วนบุคคล ในช่วงระยะเวลาที่ผ่านมา
ธุรกิจที่สร้างรายได้หลักให้แก่บริษัทฯ คือ ธุรกิจบัตรเครดิต และธุรกิจสินเชื่อส่วนบุคคล
ซึ่งมีสัดส่วนรายได้คิดเป็นร้อยละ 36 และร้อยละ 43 ของรายได้รวม ตามลำดับ

ณ วันที่ 20 กุมภาพันธ์ 2553 บริษัทฯ มีสมาชิกที่ใช้บริการสินเชื่อทั้งหมดอยู่ 2.90 ล้านบัญชี
(รวมสินเชื่อที่อยู่ภายใต้โครงการแปลงสินทรัพย์เป็นหลักทรัพย์)
และมีการออกบัตรเครดิตรวมทั้งสิ้นจำนวน 1.85 ล้านใบ

3.  โครงสร้างรายได้ของบริษัทฯและบริษัทย่อย

[]

หมายเหตุ - ธุรกิจทุกประเภทดำเนินการโดยบริษัท อิออน ธนสินทรัพย์ (ไทยแลนด์) จำกัด
(มหาชน)

หมายเหตุ - รอบระยะเวลาบัญชีของบริษัทฯ สิ้นสุดวันที่ 20 กุมภาพันธ์ของทุกปี

-   บริษัทฯ ได้หยุดดำเนินธุรกิจแฟคตอริ่ง ซึ่งมีสัดส่วนรายได้น้อยกว่าร้อยละ 1 ของรายได้ทั้งหมด
    โดยมีผลตั้งแต่ไตรมาสที่ 2 ปี 2551 เป็นต้นไป ทั้งนี้ การหยุดดำเนินธุรกิจดังกล่าว
    ไม่มีผลกระทบที่มีสาระสำคัญต่อการดำเนินงานของบริษัทฯ

    1.  เป้าหมายการดำเนินธุรกิจ

นโยบายหลักในการดำเนินธุรกิจตลอดมา
คือการบริการที่ให้ประโยชน์กับผู้ถือบัตรอิออนผ่านบริการสินเชื่อ การเงินต่างๆ
และปรัชญาในการดำเนินธุรกิจร่วมกันของกลุ่มผู้บริหารบริษัทฯ
ทั้งในญี่ปุ่นและทั่วทั้งเอเชียคือการให้โอกาสทางการเงินแก่ลูกค้าผู้ถือบัตรเพื่อใช้จ่ายในชีวิตประจำวันผ่านบริการทางการเงินที่ให้สิทธิประโยชน์สูงสุด
อิออนได้ให้ความใส่ใจกับความต้องการของลูกค้าเป็นหลักและพยายามเพิ่มมาตรฐานการบริการทางการเงินของบริษัทฯ
เพื่อสร้างความมั่นใจในการใช้บริการให้กับลูกค้าบริษัทฯ
ตลอดจนมุ่งมั่นในการดำเนินธุรกิจอย่างมีจริยธรรม
และส่งเสริมการรับผิดชอบต่อสังคมและสิ่งแวดล้อม

ในปี 2553 นี้ นโยบายในการปฏิบัติงานของบริษัทฯ คือ “ฟังเสียงลูกค้า
พัฒนาบริการ สนองตอบทันใด”
โดยมีเป้าหมายที่จะให้ประชาชนในประเทศมีชีวิตความเป็นอยู่ที่สะดวกสบายมากขึ้นผ่านการใช้บริการสินเชื่อในรูปแบบต่างๆ
ของ บริษัทฯ ด้วยบริการที่สร้างความพึงพอใจสูงสุดแก่ลูกค้าและร้านคู่ค้า ซึ่งจะยังผลให้บริษัทฯ
ก้าวขึ้นสู่การเป็นผู้นำตลาดสินเชื่อรายย่อยของประเทศไทยในอนาคต ทั้งนี้ บริษัทฯ
มีแผนที่จะขยายฐานลูกค้าและเครือข่ายการให้บริการให้ครอบคลุมทั่วประเทศ
เพื่อให้บรรลุเป้าหมายดังกล่าว